Държавен вестник, бр. 15, 2004 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  15
пътни превозни средства, превозващи опреде-
лени опасни товари” с данните на новия превоз-
вач, ползвател или собственик за срока на ва-
лидност на върнатото удостоверение.
Чл. 39. (1) Изпълнителна агенция “Автомо-
билна администрация” води регистър на изда-
дените удостоверения за одобрение на ППС за
превоз на опасни товари.
(2) При поискване данни от регистъра се
предоставят на съответните структурни звена
на МВР.
Раздел II
Маркиране и етикетиране на ППС
Чл. 40. (1) Всяко ППС, допуснато за превоз
на опасни товари, се маркира и етикетира съг-
ласно част 5 на Приложение А от ADR.
(2) Маркировките и етикетите върху ППС
трябва да бъдат добре видими, четливи и устой-
чиви за нормални условия по време на превоз,
както и да издържат на огън поне 15 мин.
Чл. 41. На ППС, специализирано за постоя-
нен превоз на определени опасни товари, за-
дължителните маркировки и етикети могат да
се нанесат трайно.
Чл. 42. На празно и почистено от опасни
товари ППС или на ППС, в което няма товар,
който може да се класифицира като опасен, е
забранено поставянето на маркировка и ети-
кети, указващи наличието на опасен товар. В
случаите по чл. 41 трайно нанесените марки-
ровки и/или етикети се закриват по подходящ
начин.
Г л а в а  ш е с т а
НЕОБХОДИМИ ДОКУМЕНТИ ЗА ИЗВЪРШ-
ВАНЕ НА ПРЕВОЗ НА ОПАСНИ ТОВАРИ
Чл. 43. При превоз на опасен товар водачът
е длъжен да носи транспортно-съпроводител-
ните документи, които се изискват от други
нормативни актове, както и следните докумен-
ти, които предоставя на контролните органи
при поискване за проверка:
1. удостоверение за одобрение на пътни пре-
возни средства, превозващи определени опас-
ни товари, издадено от ИА “АА” или от ком-
петентен орган на съответната страна по спо-
годба ADR;
2. ADR удостоверение за обучение на вода-
ча, превозващ опасни товари за съответния
клас;
3. превозен документ за опасни товари и свър-
заната с него информация, определени в т. 5.4.1
на Приложение А от ADR, а в съответните слу-
чаи и опаковъчно удостоверение за контейнер
съгласно т. 5.4.2 на Приложение А от ADR;
4. писмени указания съгласно т. 5.4.3 на При-
ложение А от ADR.
Г л а в а  с е д м а
КОНТРОЛ
Чл. 44. Контролът при превоза на опасни
товари се осъществява от длъжностните лица
по чл. 91 от Закона за автомобилните превози
на Изпълнителна агенция “Автомобилна ад-
министрация”.
Чл. 45. (1) При извършване на проверки на
пътя длъжностните лица по чл. 91 от Закона за
автомобилните превози съставят контролен
лист по образец съгласно приложение № 8.
(2) Копие от контролния лист се връчва на
водача на МПС.
Чл. 46. Длъжностните лица могат да вземат
проби за анализ от превозвания товар с цел
разкриване на нарушения на изискванията за
превоз на опасни товари.
Чл. 47. Длъжностните лица могат да при-
състват на теоретическите занятия и практи-
ческите упражнения при провеждане на курсо-
ве за обучение на водачи на МПС за извършва-
не на превоз на опасни товари и консултанти по
безопасността при превозите на опасни товари.
Чл. 48. За констатираните нарушения длъж-
ностните лица по чл. 91 от Закона за автомо-
билните превози съставят актове за установя-
ване на административни нарушения.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Предприятия” са физически или юриди-
чески лица, включително юридически лица с
нестопанска цел, извършващи превоз на опас-
ни товари и/или товарене и разтоварване на
опасни товари, както и тези, които държат на
временен склад, натрупват, опаковат или пое-
мат доставката на такива товари като част от
транспортната операция.
2. “Проверка” е всяка проверка, инспекция
или формалност, извършена от компетентните
органи във връзка с изискванията за безопас-
ност при превоза на опасни товари.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се издава на основание чл. 14,
ал. 1 от Закона за автомобилните превози.
§ 3. Наредбата влиза в сила 3 месеца след
обнародването є в “Държавен вестник”, с из-
ключение на чл. 6, който влиза в сила 6 месеца
след обнародването.
§ 4. Издадените до влизане в сила на тази
наредба ADR свидетелства на водачите на мо-
торни превозни средства запазват действието
си до изтичане на срока на тяхната валидност.
Министър на транспорта и съобщенията:
Н. Василев
Министър на вътрешните работи:
Г. Петканов
Министър на околната среда и водите:
Д. Арсенова